Efterhånden som de nordjyske stemmer bliver talt op, står det klart, at det bliver et overordnet nordjysk ja. Det fortæller TV2 Nords politiske analytiker, Søren Wormslev.

Danmark står til at afskaffe forsvarsforbeholdet. Det står klart, efter at langt størstedelen af stemmerne nu er blevet talt op. I Nordjylland, hvor der på forhånd var udpeget EU-skeptiske kommuner som især Læsø Kommune, ser det ud til at ende med et ja fra alle valgkredsene. Også fra Læsø. Det fortæller TV2 Nords politiske analytiker, Søren Wormslev, direkte på valgaftenen.